stanford-oval/wikipedia huggingface dataset:
באנשי (סדרת טלוויזיה)

| --- | --- |

כרזה פרסומית לסדרה
 סוגה:  דרמה
 יוצרים:  ג'ונתן טרופר דייוויד שיקלר
 כותבים:  ג'ונתן טרופר, דייוויד שיקלר 
 בימוי:  גרג ייטאניס 
 שחקנים:  אנטוני סטאר איבאנה מיליצ'ביץ' אולריך תומסן פרנקי פייסון הון לי רוס בלקוול מאט סרביטו דמטריוס גרוס טריאסט קלי דאן ריאנן שיין לילי סימונס בן קרוס אנטוני רויויואר אודט אנאבל
 פרסים:  פרס אמי לאפקטים מיוחדים
 ארץ מקור:  ארצות הברית 
 שפות:  אנגלית 
 מספר עונות:  4 
 מספר פרקים:  38 (נכון ל־20 במאי 2016) 
 הפקה
 מפיקים בפועל:  ג'ונתן טרופר דייוויד שיקלר גרג ייטאניס פיטר מקדיסי אלן בול
 הפצה:  HBO, הולו 
 אתר צילומים:  שארלוט, קרוליינה הצפונית (עונות 1 - 2) ניו אורלינס (עונה 3)
 אורך פרק:  43 - 59 דקות
 שידור
 רשת שידור:  סינמקס
 רשת שידור בישראל:  yes Oh
 תקופת שידור מקורית:  11 בינואר 2013 – 20 במאי 2016
 קישורים חיצוניים
 www.cinemax.com/banshee
 דף התוכנית ב-IMDb
 
באנשי (באנגלית: Banshee) היא סדרת דרמה-פעולה אמריקאית בת 4 עונות, שנוצרה על ידי ג'ונתן טרופר ודייוויד שיקלר, ושודרה ברשת סינמקס מ-11 בינואר 2013 ועד 20 במאי 2016. הסדרה מתרחשת בעיירת אמיש קטנה בפנסילבניה, והכוכב הראשי בה (בגילומו של אנטוני סטאר) הוא פושע לשעבר אשר נוטל את זהותו של שריף העיירה הנרצח, לוקאס הוד, כדי להימלט מהישג ידו של גנגסטר העונה לכינוי ראביט (בגילומו של בן קרוס). הוא מנחיל צדק משלו בעיירה ומנסה להתפייס עם אהובתו לשעבר ובתו של ראביט, אנסטסיה (בגילומה של איבאנה מיליצ'ביץ'). גם אנסטסיה נטלה על עצמה שם בדוי, נישאה וגידלה משפחה בזמן מאסרו של הוד. הוד מנסה לשמור על זהותו החדשה, בו בעת שהוא מאמץ לעצמו דרכי פשע בעזרתם של שותפיו ג'וב (בגילומו של הון לי) ושוגר (בגילומו של פרנקי פייסון), וכן מתעמת עם פושע מקומי בשם קאי פרוקטור (בגילומו של אולריך תומסן).
הסדרה נוצרה כחלק ממאמציה של רשת השידור לקדם תוכן מקורי. עונה שנייה בעלת עשרה פרקים החלה בשידור בינואר 2014, והסדרה חודשה לעונה שלישית עוד באותו חודש. בפברואר 2015, הסדרה חודשה לעונה רביעית ואחרונה. נוסף לסדרה, עלתה לרשת מיני סדרה בשם "באנשי המקור" אשר משלימה פרטי עלילה מהעבר ומההווה. העונה הראשונה קיבלה נתוני רייטינג גבוהים יחסית לרשת השידור סינמקס, כאשר בכל פרק צפו מעל ל-400 אלף צופים, והעונה השנייה התעלתה על קודמתה כאשר בפרק החמישי צפו כ-590 אלף צופים והפרק החותם את עונה משך כ-733 אלף צופים. בספטמבר 2013, זכתה הסדרה בפרס אמי בקטגוריית האפקטים המיוחדים.
בישראל הסדרה משודרת בערוץ yes Oh, ב-Hot VOD ובסלקום TV.
סקירת סדרה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 10 | 10 | 11 בינואר 2013 | 15 במרץ 2013 |
|  | 2 | 10 | 10 | 10 בינואר 2014 | 14 במרץ 2014 |
|  | 3 | 10 | 10 | 9 בינואר 2015 | 13 במרץ 2015 |
|  | 4 | 8 | 8 | 1 באפריל 2016 | 20 במאי 2016 |
תקציר העלילה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
הסדרה מתרחשת בעיירה בדיונית קטנה במדינת פנסילבניה, ומביאה את קורותיו של גנב ללא שם שמשתחרר מהכלא לאחר שריצה 15 שנים בעוון גנבת יהלומים מגנגסטר אוקראיני שידוע בכינוי ראביט. לאחר שחרורו, הפרוטגוניסט מבין שראביט עדיין רודף אחריו, והוא נמלט לעיירה קטנה בשם באנשי בחיפוש אחר המאהבת והשותפה שלו לשעבר אנסטסיה. כשהוא מוצא אותה, הוא מגלה שהיא חיה תחת שם בדוי (קארי הופוול), היא נשואה ויש לה שני ילדים. בניסיון לפתוח בחיים חדשים, הפרוטגוניסט לוקח את זהותו של שריף העיירה הנכנס לוקאס הוד, שנהרג בשוד בר, כאשר רק בעל הבר יודע את האמת אודותיו.
העונה הראשונה מתמקדת במאמציו של הוד לחדש את מערכת היחסים שלו עם אנה תחת האיום המתמיד שראביט ימצא את שניהם. הוא מרוויח לעצמו מוניטין כאחד שפועל לפי חוש צדק משלו ולא הולך לפי החוקים. סגניו חושדים בו ללא הרף ובנוסף הוא לומד מראש העיר הצעיר, שהעיר נתונה באחיזת החנק של בעל עסק ויזם פלילי ששמו קאי פרוקטור, חבר כת אמיש לשעבר שזנח את אמונתו. פעולותיו המפוקפקות משיגות את תשומת לבו של ה-FBI ובסופו של דבר גם את של ראביט. הוד נכנע לראביט מתוך מטרה שזה האחרון יעזוב את קארי לנפשה, אך ניצל בידי קארי, סגניו ושותפיו לפשע. קארי יורה בראביט ולכאורה הורגת אותו, אך גופתו אינה נמצאת. העונה מסתיימת כאשר בנו של לוקאס הוד האמיתי מגלה שאביו הוחלף בידי מתחזה, בעוד קאי הורג את ראש העיר וגופתו המתה של שריף העיירה הנרצח מתגלה.
העונה השנייה מתמקדת במרביתה בשמורות ובשבטים האינדיאנים אשר נמצאים בעיירה, וכוללים את צ'יף השבט אלכס לונגשאדו. לונגשאדו מנסה להקים קזינו בעיירה, והתחרות שלו עם פרוקטור להשגת כוח מביאה לעימות אלים ביניהם. קארי נכלאת בעוון מעורבותה בשחרורו של הוד. העבר שלה נחשף בציבור והדבר ממיט אסון על משפחתה ועל חייה המקצועיים. הוד וסגניו נמצאים בתקופת תנאי בעקבות מעורבותם, אך הם רשאים להמשיך בתפקידם. הוד מקבל את העובדה שקארי בחרה להמשיך בחיי המשפחה, ומתחיל במערכת יחסים עם סגניתו שבון. ג'ייסון - בנו של לוקאס הוד האמיתי - מגיע לבאנשי ומודע לגנבת זהותו של אביו בידי המתחזה אליו. הוד עוזר לו לפתוח בחיים חדשים, אך פרוקטור הורג את ג'ייסון משום ששכב עם אחייניתו רבקה. המעשה מצית מחדש את האיבה בין הוד לפרוקטור. בסופו של דבר, פרוקטור נכלא בהתבסס על חקירתו של הוד. אולם, הוא משוחרר כאשר לונגשאדו - שסיפק למשטרה מידע שנועד לשמור את פרוקטור בכלאו - נרצח בידי רבקה. בינתיים, הוד וקארי מגלים שראביט עדיין חי ומאתרים אותו. הם מתעמתים מולו ונותנים לו אקדח וקליע בודד, בו הוא משתמש כדי להתאבד. העונה מסתיימת כשנודע לצ'ייטון ליטלסטון, מנהיג שבט קינהו, על מותו של לונגשאדו.
שחקנים ראשיים

אנטוני סטאר - מתחזה ללוקאס הוד. פושע לשעבר וגנב ששוחרר ממאסר של 15 שנים ונטל את זהותו של שריף העיירה החדש, שנרצח. שמו האמיתי אינו ידוע.
איבאנה מיליצ'ביץ' - אנסטסיה/קארי הופוול. שותפה לשעבר ומאהבת של הוד. חיה בבאנשי תחת זהות בדויה של סוכנת נדל"ן יחד עם בעלה גורדון וילדיה דווה ומקס, שאינם מודעים לעברה. מסתתרת מראביט, שמתברר כאביה.
אולריך תומסן - קאי פרוקטור. איש עסקים ויזם מהעיירה באנשי, שמפעיל ארגון פשע. השתייך בעברו לקהילת האמיש אך זנח את אמונתו לטובת חיי פשע.
פרנקי פייסון - שוגר בייטס. מתאגרף שפרש ואסיר לשעבר, בעל בר מקומי. מתיידד עם הוד ומודע לכך שהוא פושע.
הון לי - ג'וב. האקר מחשבים ושותפו לפשע של הוד. טרנסווסטיט וקרוס-דרסר שנאלץ לעבור לבאנשי לאחר שהכיסוי שלו נחשף.
רוס בלקוול - גורדון הופוול. התובע המחוזי של באנשי ובעלה של קארי. גיבור מלחמת המפרץ ולוחם חיל הנחתים של ארצות הברית שפרש (עונות 1 - 3).
מאט סרביטו - ברוק לוטוס. סגן השריף בעיירה באנשי, והוותיק ביותר ביחידה. היה אמור להיות השריף החדש לפני הגיעו של הוד ונוטר לו טינה בשל כך.
דמטריוס גרוס - סגן השריף אמט יונרס (עונות 1 - 2).
טריאסט קלי דאן - סגנית השריף שבון קלי (עונות 1 - 3).
ריאנן שיין - דווה הופוול. נערה מתבגרת ומרדנית. בתם של קארי ולוקאס, שגדלה בידיעה שגורדון הוא אביה.
דניאל רוס אוונס - דן קנדל. ראש העיר של באנשי. אידיאליסט ופוליטיקאי צעיר, מתנגד לנהלים העסקיים של פרוקטור (עונה ראשונה).
לילי סימונס - רבקה באומן. נערה מקומית מקהילת האמיש, שחיה חיי אמונה אדוקים בשעות היום, אך מנהלת חיים מרדניים בשעות הלילה. אחייניתו של פרוקטור והיחידה מהקהילה שנמצאת עמו עדיין בקשר.
בן קרוס - ראביט. גנגסטר אוקראיני חסר רחמים שמבקש לנקום בהוד משום שגנב ממנו, ואף הפנה את בתו אנסטסיה נגדו (עונות 1 - 2).
אנטוני רויויואר - אלכס לונגשאדו. מנהיג שבט אינדיאני מקומי ויריבו של פרוקטור (עונות 1 - 2).
ג'ינו סגארס - צ'ייטון ליטלסטון. מנהיגם המאיים של שבט קינהו (עונות 2 - 3).
אפטון ויליאמסון - אליסון מדינג. עוזרת התובע המחוזי (עונות 2 - 3).
לאנגלי קירקווד - קולונל דאגלס סטואו. לוחם הכוחות המיוחדים לשעבר שכעת מפעיל עסק בלתי חוקי ממחנה ג'נואה בבאנשי (עונה שלישית).
טום פלפרי - קורט בונקר. חבר לשעבר של האחווה הארית שהפך לסגן שריף (עונות 3 - 4).
אלייזה דושקו - סוכנת מיוחדת ורוניקה דוסון. סוכנת FBI הרודפת אחר רוצח סדרתי, והדבר מביא אותה לעיירה באנשי (עונה רביעית).
בסדרה משתתפים גם מתיו ראוץ כקליי ברטון, יד ימינו של פרוקטור; קריסטוס וסילופולוס כאולק, יד ימינו של ראביט; אודט אנאבל כאחותו של לונגשאדו, נולה. העונה השנייה הציגה את האריסון תומאס כג'ייסון הוד, בנו של שריף העיירה הנרצח; עונה שלישית הציגה את מיגן ראת' כאיימי קינג, סגנית שריף בשמורת קינהו המושחתת; צ'אסק ספנסר כבילי רייבן, סגן שריף לשעבר שהוגלה מביתו על ידי תושבי באנשי; וכריס קוי כקלווין בונקר, מנהיג האחווה הארית בבאנשי ואחיו הצעיר של קורט.
הפקה

הקונספט לסדרה "באנשי" נחשף לראשונה באוגוסט 2011 כאשר הוכרז שאלן בול יפיק דרמת פשע - פרויקט שפיתח יחד עם המפיקים ג'ונתן טרופר ודייוויד שיקלר. הסדרה הייתה אמורה להיות משודרת ברשת האם HBO, אך עברה לרשת סינמקס כשהוחלט להרחיב את התוכן המקורי לרשת השידורים. כבר באוגוסט סוכמו שלב הליהוק והפרטים הפיננסיים להרצתו של הפרויקט, כשתהליך הצילומים נקבע לסתיו 2012 בקרוליינה הצפונית. בינואר 2012, סינמקס הזמינה עשרה פרקים לעונתה הראשונה של הסדרה, כשהפרק הראשון בוים על ידי גרג ייטאניס. עוד באותו חודש לוהקו סרביטו, דאן ואוונס לתפקידם של ברוק לוטוס, שבון קלי וראש העיר דן קנדל. מאוחר יותר באותו חודש לוהק סטאר לתפקיד הראשי של לוקאס הוד, יחד עם גרוס כסגן השריף אמט יונרס, תומסן כקאי פרוקטור, לי בתפקיד ג'וב ומיליצ'ביץ' כקארי הופוול. סימונס לוהקה באפריל כאחייניתו של פרוקטור, רבקה באומן, נערה מקהילת האמיש שחיה חיים כפולים ומרדניים. באוגוסט 2012 לוהקה אודט אנאבל לתפקיד נולה לונגשאדו, מתנקשת אינדיאנית. טרופר, שיקלר, בול, ייטאניס ופיטר מקדיסי משמשים כמפיקים בפועל.
תהליך הפוסט פרודקשן התארך מעט לפרק הבכורה של הסדרה בשל פציעתו של סטאר על סט הצילומים, מה שדרש עריכה דיגיטלית להסתרת פציעותיו. מספר מסצנות הקרב בסדרה צולמו לאורך כ-25 שעות. לצורך השראה לסצנות הקרב והאלימות הרבה שבסדרה, ציין ייטאניס את סרטי הפעולה של ג'ייסון סטיית'האם ואת סרטי הקולנוע של הבמאי ג'ון קרפנטר, כמו "צרות גדולות בצ'יינה טאון" ו"הם חיים". מרקוס יאנג משמש ככוריאוגרף הפעלולים.
ב-29 בינואר 2013, חידשה סינמקס את הסדרה לעונה שנייה בת עשרה פרקים, שהחלה בשידור ב-10 בינואר 2014. סצנת המרדף הארוכה בה משתתפים לי, סטאר ומיליצ'ביץ' ואשר פותחת את העונה צולמה לאורך 8 ק"מ בכביש מהיר. טרופר כתב במקור את הסצנה לרומן הגרפי של הסדרה, "באנשי המקור", אשר עוקב אחר השלושה לפני 16 שנים, אך החליט שיהיה זה פעלול מצולם מעניין. צילומי הפרק החותם את העונה התרחשו בכנסייה בהארלם, ניו יורק, ונמשכו כשלושה ימים.
אחרי כשלושה פרקים בלבד מאז עלייתה של העונה השנייה לשידור, חודשה הסדרה לעונה שלישית שעלתה לשידור ב-9 בינואר 2015.
ביקורות

הביקורות לסדרה היו מעורבות, וזאת כאשר העונה הראשונה מחזיקה בציון של 61 מתוך 100 באתר הביקורות Metacritic.
דורותי רבינוביץ' מהוול סטריט ג'ורנל מציינת ש"חוכמתה של הסדרה מבצבצת מתוך יומרנותה", תוך שהיא מוסיפה שסצנות הסקס ומגוון הפורנו הרך שמוצג על המרקע יותר צעקניים מאשר שהם לא נוחים לצפייה. "זאת ועוד, הסיפור של הסדרה מורכב מדמויות מושכות ומעניינות, כמו הטייקון המרושע קאי פרוקטור, והדבר מגביר את תחושת ההתלהבות".
מנגד, מבקר המגזין בוסטון הראלד מתאר את הסדרה כ"דרמה בהילוך איטי שמשולבים בה סצנות מזעזעות של אלימות ומין".
הערות שוליים

↑  Banshee Renewed for Season 4, Matt Fowler, February 12th 2015
↑  It's Official: Cinemax Cancels 'Banshee', The Hollywood Reporter
↑  ‘Banshee’ Screams Past Cinemax Record, Deadline.com, March 17th 2014
↑  The Sheriff Wore Stripes: Tale of a Hood as Hero, Dorothy Rabinowitz, January 10th 2013
↑  Amish meet violence, sex in ‘Banshee’, Mark Perigard, January 11th 2013
העולם המופלא של גאמבול

| --- | --- |

 סוגה:  קומדיה, אנימציה
 יוצרים:  בן בוקאלה
 בימוי:  מיקי גריבס (גרסה אנגלית) שרון בורגאוקר (גרסה עברית)
 מדבבים:  Mai Yamane Yumiko Kobayashi Junko Takeuchi Yoshinori Mutō Yukiko Hinata Terrell Ransom Jr. תרזה גלאגר ג'ייקוב הופקינס Kwesi Boakye Kyla Kowalewski Logan Grove 
 מדבבים בעברית:  שון גיטלמן, שקד פרסי, בר סביר, מאיה בר שלום, אלדד פריבס, אורלי תגר, שירי גדני, ניר פרץ, ערן מור, דן קיזלר, אלי לולאי, מייה קדוש, יובל סגל, דורית טל שלו, דניאל מגון
 פרסים:  BAFTA's Children & Young People Award - Writer 
 פסקול:  בן לוקט
 ארץ מקור:  ארצות הברית ארצות הברית
 שפות:  אנגלית (דובב לשפות נוספות)
 מספר עונות:  6
 מספר פרקים:  240 (נכון לעונה 6)
 הפקה
 מפיק:  ג'ואנה ברספורד שרה פל
 מפיקים בפועל:  מייקל קרינגטון דניאל נרד בן בוקאלה
 חברת הפקה:  Cartoon Network Development Studio Europe
 הפצה:  Warner Bros. Domestic Television Distribution, נטפליקס, הולו 
 אורך פרק:  21 דקות
 שידור
 רשת שידור:  Cartoon Network
 רשת שידור בישראל:  ערוץ הילדים סלקום tv yes הטלוויזיה בלוויין נטפליקס
 תקופת שידור מקורית:  3 במאי 2011 – הווה
 תקופת שידור בישראל:  יולי 2012 – הווה
 קישורים חיצוניים
 דף התוכנית ב-IMDb
 
העולם המופלא של גאמבול (באנגלית: The Amazing World of Gumball) היא סדרת אנימציה אמריקאית לילדים שהופקה עבור ערוץ Cartoon Network האירופאי. הפרק הראשון בסדרה שודר ב-3 במאי 2011 תחת השם "הדי.וי.די". הסדרה משודרת ברוב העולם בערוצי Cartoon Network המקומיים ובישראל בערוץ הילדים.
הסדרה צברה הצלחה רבה ומאז שידורה הראשון הספיקה לזכות ב-10 פרסים. הפרק הראשון שלה דורג במקום השישי ברשימת פרקי הטלוויזיה הנצפים ביותר ליום שידורו.
הפקה

ב-2007 נוסד על ידי ערוץ Cartoon Network אולפן Cartoon Network Development Studio Europe שמטרתו הייתה תחילה ליצור סדרות טלוויזיה עבור הערוץ על פי רעיונות הצופים, הפרויקט צבר הצלחה באינטרנט ומיקי גריבס נשכר לביים ולהחליט איזה מבין הרעיונות להפוך לסדרה. גריבס בחר את רעיונו של בן בוקאלה והוסיף למיזם תחרות נוספת שבה הצופים יציעו דמויות בתור תלמידי בית ספר. בסוף 2008 אישר מנכ"ל Cartoon Network את הסדרה וההפקה החלה. תחילה הופקו 36 פרקים לעונה אחת, ובעקבות הצלחתה הוזמנו עונות נוספות.
סקירת סדרה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | פיילוט | פיילוט | פיילוט | 8 במאי 2008 | 8 במאי 2008 |
|  | 1 | 36 | 36 | 3 במאי 2011 | 13 במרץ 2012 |
|  | 2 | 40 | 40 | 7 באוגוסט 2012 | 3 בדצמבר 2013 |
|  | 3 | 40 | 40 | 5 ביוני 2014 | 6 באוגוסט 2015 |
|  | 4 | 40 | 40 | 7 ביולי 2015 | 27 באוקטובר 2016 |
|  | 5 | 40 | 40 | 1 בספטמבר 2016 | 10 בנובמבר 2017 |
|  | 6 | 44 | 44 | 5 בינואר 2018 | 24 ביוני 2019 |
|  | פרקי ספיישל | 14 | 14 | 14 בדצמבר 2019 | 20 ביוני 2021 |
עלילה

הסדרה סובבת סביב חייו של חתול בן 12 בשם גאמבול ווטרסון, המלווה בדג הזהב המאומץ שלו דרווין, ומעשי הקונדס התכופים שלהם בעיר הבדיונית אלמור. בני משפחתו האחרים של גאמבול - אחותו המשכילה, אנאיס ואביו ריצ'רד, שניהם ארנבים, ואימו ניקול, חתולה - מוצאים את עצמם לעיתים קרובות מעורבים במעשי הגבורה של גאמבול. גאמבול לומד בתיכון אלמור עם שני אחיו, ובמהלך כל הסדרה מקיים אינטראקציה עם התלמידים השונים, ובעיקר עם פני פיטזגראלד, שהופכים לזוג בעונה השלישית.
אחד המאפיינים הבולטים בסדרה מאז העונה השנייה הוא "הריק", מימד שבו שוכנות כל הטעויות שהיקום יצר. זה כולל גם אזכורים להיבטי המציאות, כמו גם אלמנטים בסדרה. דמות רקע שנלכדה במימד זה לאחר שהפכה ל"לא רלוונטי" הוא רוֹבּ, שנמלט משם בעונה השנייה, והחל מהעונה השלישית הופך לאויבו של גאמבול ולאנטגוניסט של הסדרה. הוא מודע לקיומו הבדיוני בפרק "האסון" בעונה הרביעית, ושנאתו לגאמבול היא התוצאה של תפקידו כגיבור.
דמויות > משפחת ווטרסון

גאמבול/זאק טריסטופר ווטרסון (שון גיטלמן / עדי ביטי) - הדמות המרכזית בסדרה, חתול כחול בן 12 שנקלע לצרות בכל פעם מחדש. אמנם הוא מבצע דברים טיפשיים, אבל הוא מחפה על זה עם אופטימיות חסרת תקנה. הוא מראה אינטליגנציה נמוכה מאוד ומוגבלת, בדומה לאביו, אך מעט פעמים מפגין חכמה וחשיבה. הוא מאוהב בפני, ילדה מהכיתה שלו, אך מתקשה להראות לה את אהבתו. הוא לא מסוגל לבצע משימות, יש לו כושר מנהיגות חלש ועלוב, אך למרות תכונות אלו הוא עדיין יכול להיות נאמן, רציני וטוב לב.
דרווין ווטרסון (שקד פרסי / יהלי עזרא / ניר פרץ) - דג הזהב של גאמבול שהוא גם חברו הטוב ביותר ואחיו המאומץ. תחילה דרווין הגיע בתור דג אך בהמשך צמחו לו רגליים, וידיים. בשל היותו דג זהב הוא נאיבי ותמים יותר מכל שאר הדמויות. דרווין נאמן לגאמבול ועוזר לו לצאת ממצבים מביכים. בעונה השנייה החל להתגלות בו צד שלילי: התפרצויות זעם, צעקות ומעשי אלימות רבים.
אנאיס רוזי ווטרסון (אלה אורן / בר סביר) - ארנבת ורודה בת 4, האחות של גאמבול ודרווין. היא חכמה מאוד לגילה ואף לומדת בחטיבת הביניים יחד עם אחיה. היא מעט חסרת סבלנות כלפי אחיה, אך עוזרת להם לצאת מהמצבים שאליהם הם נקלעים. למרות האינטליגנציה והאינטלקטואליות הרבה שלה היא עדיין מראה התנהגות ילדותית טיפוסית לילדה בגילה ומנסה להשתלב פעמים רבות בחברת אחיה. כשהייתה תינוקת ניסתה להשמיד את גאמבול ודרווין ללא הצלחה.
דוקטור ניקול ווטרסון (מאיה בר שלום) - חתולה כחולה, אם המשפחה. היא אחראית לתחזוקת הבית ומהווה הגורם הממשי לקיום הבית. היא עובדת במפעל הקשת בענן ומשקיעה בעבודה שעות רבות, לדבריה זאת "התמכרות לעבודה". היא חכמה, גמישה, זריזה, מנומסת ומאוד תחרותית. חברת הילדות של יוקי יושידה (אמה של מאסאמי), שחברותן נקטעה עקב כך שניצחה אותה בטורניר אמנות לחימה, ויוקי חזרה ליפן על מנת להתאמן ובבגרותה להביס את ניקול, אבל גאמבול, דרווין, אנאיס ומאסאמי החזירו אותן להיות חברות.
ריצ'רד בקלי ווטרסון (אלדד פריבס) - ארנב ורוד בן 43, אב המשפחה. הוא לא אחראי, ילדותי מאוד. את רב זמנו הוא מבלה בשינה, אכילה וצפייה בטלוויזיה. הוא מכונה "האדם העצלן ביותר באלמור" מאז קיץ 1983, ששם לדבריו קרה "השינוי הגדול". ניתן למצוא אצלו אכפתיות, דאגה, כוונות טובות ואבהיות.
סבתא ג'וג'ו (מאיה בר שלום) - סבתא של גאמבול, דרווין ואנאיס ואמו של ריצ'רד. בעונה 3 מתחילה לצאת עם לואי, עכבר שחור וזקן, שהופך להיות הסבא החורג של הילדים.
פרנקי ווטרסון - סבא של גאמבול, דרווין ואנאיס ואביו של ריצ'רד שנטש אותו כשברח מהמשטרה. בפרק "The father" מתקרב יותר אל ריצ'רד ואף מלמד אותו שיעורים לחיים.
דמויות > צוות בית הספר

גברת לוסי קוף (אורלי קטן / דורית טל שלו) - המורה של גאמבול. כיאה לשמה היא קופה, אך בניגוד לשאר הקופים היא קשוחה ועצבנית, ונוצר הרושם שמשום כך איש אינו מחבב אותה, אך זה גם יכול להיות מפני שגם היא לא מחבבת את הכיתה שלה. מלמדת מאז תקופת האבן. מנהלת רומן עם המנהל בראון.
המנהל נייג'ל בראון (אלי לולאי) - יצור שעיר בכל גופו. מרכיב משקפי קריאה. מנהל רומן עם גברת קוף.
רוקי רובינסון (ערן מור) - בובה כתומה ממין זכר, העובד כשרת וטבח בית הספר. בנם של גיילורד ומרגרט רובינסון, וחבר טוב של גאמבול ודרווין.
מר סטיב קטן (דן קיזלר) - מורה של גאמבול ודרווין ויועץ בית הספר, מתאמן ברולר-בליידס ומכוסה בגופו בסוג של צמר גפן. לובש חולצה היפית ונועל כפכפים. בין הדמויות היחידות ששמו לב לריק.
המאמנת רוסו - קובייה המשמשת מורה לספורט של גאמבול ודרווין, ואמה של ג'יימי. המאמנת רוסו נוספה לסדרה בעונה השלישית.
דמויות > דמויות נוספות

מר גיילורד רובינסון (אלי לולאי) - שכנם העצבני של גאמבול ודרווין, בעלה של מרגרט ואביו של רוקי. למרות השנאה הרבה של מר רובינסון לגאמבול ודרווין, השניים חשובים לו אך קשה מאוד לראות זאת. תחביבו הוא לריב עם אשתו מרגרט לעיתים תכופות (רבו גם במהלך החתונה שלהם) אבל היא חשובה לו והם אוהבים אחד את השנייה מאוד.
גברת מרגרט רובינסון - שכנתם של גאמבול ודרווין, אשתו של גיילורד ואמו של רוקי. מרשעת המקבלת סיפוק חולני מצער וכאב של אחרים, במיוחד אם היא גרמה לו. לרוב נראית עושה פעולות רגילות (כמו טיפול בגינה או האכלת סנאים), אך מיד לאחר מכן לוקחת תפנית מרושעת ומקבלת סיפוק מהתוצאות. גאמבול ודרווין מנסים להבין למה היא מרשעת. אומרת רק את הצליל "meh", אבל בעלה ובנה מבינים אותה. רבה עם בעלה גיילורד לעיתים תכופות (רבו גם במהלך החתונה שלהם) אבל הוא חשוב לה והם אוהבים אחד את השנייה מאוד.
רייצ'ל וילסון (מייה קדוש) - תלמידת תיכון, ואחותו הגדולה של טוביאס. הלכה ללמוד בקולג'.
לארי נידלמייר (יובל סגל, דניאל מגון) - סלע אוריגמי, העובד בכל החנויות בעיר. בעבר היה נקרא "לארי העצלן". התגלה שבלעדיו אלמור תתמוטט ותהפוך לעיר של הרס בגלל שהוא עובד בכל העבודות בעיר.
רובּ - קיקלופ מצולע. האנטגוניסט הראשי של הסדרה ואויבו של גאמבול. היה אחד התלמידים הבולטים בתיכון אלמור, בתור קיקלופ גבוה בצבע כחול. בדומה למולי, גם רוב נשלח לחלל ה"ריק" מכיוון שהעולם חשב שהוא לא נחוץ, אולם לא חולץ אך הצליח לעזוב על ידי הרכב של מר קטן והפך לישות סטטית ולאויב של גאמבול ודרווין. בפרק האחרון של הסדרה התחפש למפקח בית הספר במטרה להציל את כולם מאיום לא ידוע בכך שהפך את כולם לבני אנוש, אך אף אחד מהצוות לא הקשיב לו; הסדרה מסתיימת בכך שרוב נופל לתוך הריק.
לברצב - חיית המחמד של גאמבול, דרווין ואנאיס. צב נשכן אלים מאוד. בפרק "the nest" התגלה שהוא בעצם צבה וכנראה שהייתה רגזנית כי הגנה על התינוקות שלה.
קנת' - יצור שגאמבול ודרווין בעונה הראשונה יצרו מדברים רקובים ופסולת, והבינו במהרה כי הוא מסוכן לעיר.
פליסיטי פרהאם - אמא שתלטנית ומעיקה המתנהגת כמו Karen טיפוסית. אימו של בילי.
מרטין - איש זקן ממורמר וחבר של לואי.
הארי גדג'ס - השכן השני של משפחת ווטרסון. מאופיין כדמות רקע פופולרית בסדרה שמופיעה ברוב הפרקים. גילה את השם שלו ב"The neighbor" וששינה את שמו לגרי הדג'ס.
צ'יצ'י - חיקוי סיני של גאמבול שקיבל פרק משלו בו הוא והמשפחה שלו חיקו כל מה שהווטרסונים עושים. דמותו מבוססת על "Miracle star"-סדרת אנימציה סינית המחקה את "העולם המופלא של גאמבול" תוך העתקה ישירה של סצנות, והפרק עם צ’יצ’י היה הדרך של יוצרי הסדרה להתמודד עם החיקוי. לא ברור אם "Miracle star" בוטלה או שהיא עדיין רצה בסין.
בננה ברברה - אמו של בננה ג'ו. הטיפשה ביותר במשפחה. יודעת לצייר את העתיד.
בננה בוב - אביו של בננה ג'ו. בעל שפם גדול ועבה. מנגן בגיטרה.
דמויות > ניצבים

ליצן מפחיד -ליצן מטריד שנוטה להיות בכל מקום.
דייזי האתון -חמור מסוג נקבה מסדרת הטלוויזיה האהובה על אנאיס בשם "דייזי האתון". בובה של אנאיס. בפרק "the night" התגלה כי לדייזי יש חלומות שאנאיס והיא מחליפות תפקידים ואנאיס היא הבובה ודייזי מתעללת בה עד היסוד.
ביקורות

הסדרה מקבלת ביקורות חיוביות באופן כללי. מבקרים ציינו כי המוזיקה, ההומור והאנימציה משובחים. מבקר הטלוויזיה קן טאקר אמר כי הסדרה היא דוגמה מצוינת לתוכנית ילדים מצחיקה ושיש בה דמיון פרוע במיוחד, הומור מבריק וסיפור עלילתי מצוין. בעיתון הדיילי מייל נכתב כי הסדרה היא "נתח של הומור מפואר סוריאליסטי של טלוויזיה מהירה ומצחיקה" ובביקורת נוספת בעיתון כי זו סדרה עם הומור שגם מבוגרים יכולים ליהנות ממנה. אתר The A.V. Club דירג את ה-DVD של הסדרה כ-B+ ותמצת כי "מה שמבדיל את סדרה זו מבין סדרות מצוירות אחרות היא הכתיבה הטיפשית, העיצוב הרדוד וההומור המושלם". מגזין Wired ביקר גם הוא את הסדרה באופן חיובי.
ביקורות > מדרוג

פרק הבכורה של הסדרה, ששודר ב-3 במאי 2011, נצפה על ידי 2.120 מיליון צופים.
ביקורות > פרסים ומועמדויות

| שנה | פרס | קטגוריה | תוצאה |
| --- | --- | --- | --- |
| 2011 | פסטיבל סרטי האנימציה הבינלאומי | סדרת הטלוויזיה הטובה ביותר | זכייה |
| 2011 | פרס אנני | סדרת האנימציה הטובה ביותר לילדים | זכייה |
| 2011 | פרס אנני | בימוי הטלוויזיה הטוב ביותר | מועמדות |
| 2011 | פרס אנני | המוזיקה הטובה ביותר בסדרת אנימציה | מועמדות |
| 2011 | פרס אנני | הדיבוב הטוב ביותר | מועמדות |
| 2011 | פרסי האקדמיה הבריטית לילדים | התסריט הטוב ביותר | זכייה |
| 2011 | פרסי האקדמיה הבריטית לילדים | סדרת האנימציה הטובה ביותר | זכייה |
| 2011 | טקס פרסי הטלוויזיה של האגודה המלכותית | סדרת הילדים הטובה ביותר | מועמדות |
| 2012 | פרס אנני | הבימוי הטוב ביותר | מועמדות |
| 2012 | פרס אנני | סדרת האנימציה הטובה ביותר לילדים | מועמדות |
| 2012 | טקס פרסי ה-ASTRA | סדרת הילדים הטובה ביותר | זכייה |
| 2012 | טקס פרסי האקדמיה הבריטית לילדים | סדרת האנימציה הטובה ביותר | זכייה |
| 2012 | טקס פרסי האקדמיה הבריטית לילדים | סדרת הילדים הטובה ביותר | זכייה |
| 2012 | טקס פרסי האקדמיה הבריטית לילדים | התסריט הטוב ביותר | זכייה |
| 2012 | טקס פרסי מגזין "Broadcast" | סדרת הילדים הטובה ביותר | מועמדות |
| 2012 | טקס פרסי האמי הקטן | סדרת האנימציה הטובה ביותר לילדים | זכייה |
| 2012 | טקס הפרסים האיריים לקולנוע ולטלוויזיה | סדרת הילדים והנוער הטובה ביותר | מועמדות |
| 2013 | טקס פרסי האקדמיה הבריטית לילדים | סדרת אנימציה הטובה ביותר | מועמדות |
| 2013 | טקס פרסי האקדמיה הבריטית לילדים | סדרת הילדים הטובה ביותר | מועמדות |
| 2013 | טקס פרסי האקדמיה הבריטית לילדים | התסריט הטוב ביותר | זכייה |
| 2014 | טקס פרסי האקדמיה הבריטית לילדים | סדרת אנימציה הטובה ביותר | מועמדות |
| 2014 | טקס פרסי האקדמיה הבריטית לילדים | סדרת הילדים הטובה ביותר | מועמדות |
| 2014 | טקס פרסי האקדמיה הבריטית לילדים | התסריט הטוב ביותר | מועמדות |
הערות שוליים

↑  קן טאקר, "עונת הבכורה של גאמבול: דמיון פרוע והרבה צחוק", מגזין אנטרטיינמנט ויקלי, 15 באוגוסט 2012; אוחזר ב-5 ביולי 2013
↑  "העולם המופלא של גאמבול", מגזין דיילי מייל, 1 בדצמבר 2012; אוחזר ב-18 באוקטובר 2013
↑  "המלצות לפסחא של ראשון", מגזין דיילי מייל, 7 באפריל 2012; אוחזר ב-18 באוקטובר 2013
↑  נואל מוריי, "העולם המופלא של גאמבול: ה-DVD", אתר The A.V. Club, ב-29 באוגוסט 2012; אוחזר ב-28 באוקטובר 2013
↑  "להיות מופתע על ידי העולם המופלא של גאמבול", מגזין Wired, ב-2 בספטמבר 2012; אוחזר ב-28 באוקטובר 2013
↑  "הרייטינג בכבלים של יום שלישי", 4 במאי 2011; אוחזר ב-3 ביולי 2013
| --- | --- |
בקרת זהויות :  MusicBrainz: 32839568-ebaf-46fa-a605-146cde6257d4
הכשרה מקצועית בישראל

ההכשרה המקצועית בישראל כוללת למגוון מסלולי לימוד המאפשרים רכישת מקצוע לאוכלוסייה הבוגרת. הקורסים מיועדים להכשרה ראשונית לעובדים לא מיומנים, להסבה והתפתחות מקצועית לעובדים בעלי ניסיון.
בשנים הראשונות לאחר הקמת המדינה התרחבה מערכת ההכשרה המקצועית בקצב מהיר על רקע תפיסת "העבודה היצרנית" והפכה חלק בלתי נפרד מהמאמץ הלאומי לפיתוח המשק. במהלך שנות השמונים והתשעים חלו תמורות רבות במערכת ההכשרה המקצועית, תמורות שהפכו אותה ממערכת המשרתת את צורכי המשק והתעשייה למערכת הממוקדת בטיפול באוכלוסיות חלשות. החל מתחילת שנות האלפיים החלה מערכת ההכשרה להתכווץ באופן מהיר, כאשר הביטוי הבולט לכך הוא צמצום התקציב המוקצה לצורך ההכשרות. בעוד שבשנת 2000 עמד התקציב השנתי על כ-160 מיליון שקלים, בשנת 2012 היה רק 43 מיליון שקלים. קיצוץ של יותר משבעים אחוזים.
ההכשרה המקצועית בישראל נמצאת תחת אחריות האגף להכשרה מקצועית ופיתוח כוח אדם במשרד העבודה, הרווחה והשירותים החברתיים. מחקרים שבחנו את אפקטיביות תהליכי ההכשרה מצאו כי קיימת השפעה חיובית בהעלאת אחוזי השתתפות המוכשרים בשוק העבודה. בנוסף נמצא כי השתתפות בקורסי הכשרה מסייעת לעלייה בשכר העובדים. יחד עם זאת נמצא כי חלק ניכר מהמשתתפים לא ממשיכים לעבוד במקצוע אותו רכשו.